ফাইনালের আগে মর্মান্তিক ঘটনা ঘটেছিল ঈশানের পরিবারে?

ওয়েব ডেস্ক : তৃতীয়বার টি২০ বিশ্বকাপ (T20 World Cup 2026) চ্যাম্পিয়ন হয়েছে ভারত (India)! কিন্তু সেই ম্যাচের আগেই বড় দুর্ঘটনা ঘটে গিয়েছিল ঈশান কিষানের (Ishan Kishan) পরিবারে। গাড়ি দুর্ঘটনায় প্রয়াত হন দিদি-জামাইবাবু। কিন্তু সেই কষ্ট বুকে নিয়েই মাঠে নেমেছিলেন তিনি। ফাইনালে করেছেন ৫৮ রান। তা নিজের দিদিকেই উৎস্বর্গ করেছেন ঈশান।

জানা গিয়েছে, ম্যাচের আগে বাবা প্রণব পাণ্ডে ফোন করেছিলেন ইশানকে। জানিয়েছিলেন, গাড়ি দুর্ঘটনায় তুতো দিদি ও জামাইবাবুর মৃত্যু হয়েছে। কিন্তু, দেশের সম্মান রক্ষার কারণে তিনি বাড়ি ফেরেননি। বরং বুকে কষ্ট নিয়েই মাঠে নেমেছিলেন তিনি। এমনকি ভেঙেও পড়েছিলেন তিনি। তবে সতীর্থরা তাঁকে সান্ত্বনা দিয়েছিলেন। তার পরেই ঠিক করেছিলেন ম্যাচ জিতে সেই ট্রফি দিদিকেই উৎস্বর্গ করবেন তিনি। আর হাফসেঞ্চুরি করার পর আকাশের দিকে ব্যাট তুলে দিদির কথা মনে করেন।

আরও খবর : বিশ্বকাপ জয়ের শিরোপা কোন দু’জনকে উৎস্বর্গ করলেন গম্ভীর?

কিষান (Ishan Kishan) ম্যাচের পর বলেছেন, ম্যাচের পরেই এই দুর্ঘটনার খবর জানতে পারি। আমি ওর জন্যই ভালো খেলেছি। হার্দিক আমাকে বলেছিল দলের কথা ভাবতে। তাই ট্রফি জিতে তা উৎস্বর্গ করেছি দিদিকেই। গোটা বিশ্বকাপ সফরটাই ছিল ঈশানের কাছে ফিরে আসার লড়াই। তা নিয়ে তিনি বলেছেন, “আমি বেশি ভাবা বন্ধ করে দিয়েছি। যা নিজের হাতে আছে, শুধু সেটুকু নিয়েই ভাবি। যেরকম বিরাট ভাই (কোহলি) করেন।”

মূলত, ডবল সেঞ্চুরি করেও দল থেকে বাদ পড়েছিলেন তিনি। এর পর ঘরোয়া ক্রিকেট খেলে কামব্যাক করেছিলেন জাতীয় দলে। দলে যোগ দেওয়ার জন্য সূর্যকুমার যাদব তাঁকে ফোন করেছিলেন। তা নিয়ে ঈশান বলেছেন, সূর্য ভাই আমাকে ফোন করে জিজ্ঞাসা করেছিল, আমি বিশ্বকাপ জেতাবো কি না? তা শুনে তিনি বলেছিলেন, আমার উপর ভরসা করো তো? তাতে সূর্যকুমার বলেছিলেন, হ্যাঁ করি। তার পরেই ঈশানকে দলে যোগ দিতে বলেন তিনি।

দেখুন অন্য খবর :